cyanic-selkie/wikianc huggingface dataset:
Hellenistisk sivilisasjon
Lilleasia
Den tyrkiske kysten mot Egeerhavet hadde siden oldtiden vært kolonisert av grekere. Flere store byer konkurrert med greske byer på den «greske» siden i betydning. Kongedømmet Pergamon vokste fram som et hellenistisk kongedømme, grunnlagt av Attalos I av Pergamon på 200-tallet f.Kr. Hovedstaden var byen Pergamon som fikk sterk vekst i løpet av den hellenistiske epoken. Kongedømmet ekspandert gradvis og nådde sitt høydepunkt i 188 f.Kr. etter freden i Apameia. I år 133 f.Kr. testamenterte Attalos III av Pergamon kongedømmet til det romerske folket.
Kappadokia, et landskap som ligger sentralt i Anatolia (dagens Tyrkia), som i oldtiden besto av de sentrale delene av Lilleasia, mellom Svartehavet i nord og Taurus-fjellene sør, samt elvene Halys i vest og Eufrat i øst. I antikken var navnet innskrenket til å gjelde den sørlige delen, en oppfatning som fortsatt var gjeldende under Aleksander. Etter at han hadde erobret og underlagt seg Persia forsøkte Aleksander å herske over Kappadokia via en av sin militære kommandanter, men Ariamnes I av Kappadokia slo seg opp som en konge, og etter Aleksanders død gikk kongedømmet i oppløsning og fordelt av de mange som krevde deler av Aleksanders imperium, og deler endte opp inn under Selevkidriket inntil riket ble svelget av romerne.
Lengre nord, mot kysten av Svartehavet oppsto kongedømmet Pontos som en hellenistisk stat av persisk opprinnelse. Det ble grunnlagt av Mithridates i 291 f.Kr. og varte fram til det ble erobret av Romerriket i 63 f.Kr. Til tross for at det ble styrt av et dynasti avhengig av støtte fra perserne, ble riket hellenisert på grunn av sin kontakt med andre greske byer langs Svartehavet og andre hellenistiske riker på Anatolia.
Rita Eritsland
Rita Eritsland (født 12. mars 1985 i Stavanger) er en norsk sandvolleyballspiller, som har ett sølv- og tre bronsemedaljer fra norgesmesterskapet i sandvolleyball. Hun har bachelorgrader i journalistikk og idrett fra Universitetet i Stavanger (UIS) og University of California (UCSD). Har jobbet som tekstforfatter, miljøterapeut og journalist. Er i dag ansatt i Oslo kommune som saksbehandler/konsulent.
Røsvik kirke
Røsvik kirke er en langkirke fra 1883 i Røsvik i Sørfold kommune og sogn i Salten prosti, Nordland fylke.
Byggverket er i tre og har 600 plasser.
Kodek
Datakompresjon med tap
En vanlig måte å komprimere bilder og lyd er å transformere signalet til frekvensdomenet og så velge ut de viktigste frekvenskomponentene. Følgende algoritmer er godt egna til slik kompresjon, ettersom betydelige deler av den transformerte dataen gjerne kan forkastes uten at tapet oppleves som særlig stort: Kompresjon kan oppnås for eksempel ved å forkaste alle frekvenskomponenter over ei viss grense i et lydklipp eller nulle frekvenser som bidrar lite (har lav koeffisient). Om ingen data forkastes vil signalet kunne tapsfritt transformeres tilbake, fordi algoritmene over i seg ikke medfører datatap.
Videokomprimering
Digitale bilder og billedstrømmer kan komprimeres for slik å spare plass når dataene lagres eller overføres. Videokompremering kan gjøres tapsfri, en kan godta tap av data, eller en film kan være en strøm av stillbilder.
Menneskeøyet er mer følsomt for gult og grønt lys enn for rødt, og begrensninger i menneskets fysiologi og psykologi gjør det mulig å fjerne detaljer uten at billedstrømmen oppfattes som dårligere.
Verdenscupen i hurtigløp på skøyter 2012/13 – 1500 meter menn
Kalender
Kalenderen for lagtempo menn i verdenscupen i hurtigløp på skøyter 2012/13 var som følger :
Kodek
Videokomprimering
"QuickTime Animation", "H.264 lossless" og VP9 er eksempler på kodeker som kan gi tapsfri koding, men dermed også mye data. Komprimering med tap vil kunne føre til at noen detaljer i et bilde blir uskarpe, eller at bakgrunnen og nyanser i fargene glattes litt ut. Digital-TV formatet H.264/MPEG-4 AVC benytter koding med tap, i likhet med forgjengere som DivX, Xvid, libavcodec, H.262/MPEG2 og MPEG1. WMV-formatet fra Microsoft, samt VP8 og VP9 fra Google er også formater som gir tap av data. Formater som "Motion JPEG" og "Apple ProRes 422/444" sender langt på vei en strøm av stillbilder.
Lyd
MP3, en mye brukt kodek for lyd, er egentlig MPEG-1 Audio Layer III eller MPEG-2 Audo Layer III, og er en kodek med tap. Bruk av psykoaukustiske metoder og kjennskap til det mennesklige hørselsområdet har gjort det mulig å komprimere lyd med 75-95% i forhold til CD-formatet, uten merkbar reduksjon i kvalitet for vanlige lyttere.
Hellenistisk sivilisasjon
Asia
Der var over 30 konger i selevkid-dynastiet fra 323 til 60 f.Kr. Antiokos III den store er regnet som den største av selevkidemonarkene, men hans felttog i Hellas i 192 f.Kr. tiltrakk seg oppmerksomheten til den romerske republikken. Et forsøk på å forby jødedommen førte til væpnet opprør ledet av jødiske fanatikere kjent som makkabeerene. Et jødisk kongedømme ble etablert i 166 f.Kr., og i 142 f.Kr. anerkjente selevkidene jødisk selvstyre. Selevkidriket ble gradvis svekket gjennom generasjoner av intern dynastisk krigføring og i møte med den voksende makten Romerriket. Pompeius erobret Selevkidriket i 63 f.Kr. og endret deretter det hellenistiske østen ved å opprette kientkongedømmer og etablere provinser.
Et gresk-baktriske kongedømme ble opprettet i den aller østligste delen av den hellenistiske verden, en gang rundt år 256 f.Kr. da Selevkidrikets militære guvernør for Baktria, Sogdiana og Margiana, ved navn Diodotos (Theodotos) tiltvang seg uavhengighet for sine områder fra herskeren av Selevkidriket. Dette riket dekket Baktria og Sogdiana i Sentral-Asia fra 250 f.Kr. til 125 f.Kr. Fra 180 f.Kr. utvidet det hellenistiske riket seg inn i nordlige India og etablerte det indo-greske kongedømme som varte fram til år 10 e.Kr.
Det indo-greske kongedømme dekket ulike deler av nordvestlige og nordlige indiske subkontinent i løpet av to århundre f.Kr. (fra 180 f.Kr. til rundt 10 e.Kr.), og ble styrt av mer enn tredve hellenistiske konger. Kongedømmet ble grunnlagt etter at den gresk-baktiske kong Demetrius invaderte India tidlig på det andre århundret f.Kr. I denne sammenhengen er grensene for «India» en fjellkjede i dagens Afghanistan og nord i dagens Pakistan som kalles for Hindu Kush. Uttrykket «indo-greske kongedømme» beskriver løselig et antall av ulike dynastiske styreformer.
I løpet av de to århundrene med kombinerte indo-greske konger, gresk og indisk språk og symboler, noe som kan bli sett på mynter, og synkretisme|synkretisk antikk gresk religion med hinduistisk og buddhistisk religiøs praksis, noe arkeologiske levninger har påvist. Det var også en rik sammensmelting av indiske og hellenistiske kultur. Spredningen av indo-gresk kultur hadde konsekvenser som er følt selv i dag, spesielt via påvirkningen til gresk-buddhistisk kunst.
Afrika
Ptolemeiske Egypt begynte da Ptolemaios I Soter erklærte seg selv som farao av Egypt i 305 f.Kr. og det endte med dronning Kleopatra av Egypt og den romerske erobringen i år 30 f.Kr. Ptolemeiske Egypt var et mektig hellenistisk kongedømme som strakte seg fra sørlige Syria i øst til Kyrene i dagens Libya i vest, og sør til grensene av Nubia. Alexandria ble hovedstaden og et senter for gresk kultur og handel. For å få godkjennelse av den stedegne egyptiske befolkningen lot ptolemeerdynastiet seg i propagandahensikt portrettere på offentlige monumenter i egyptisk stil og klær, deltok i egyptisk religiøst liv og kalte seg selv for faraoer.
Ptolemeerdynastiets Egypt gikk under etter at landet ble svekket av indre strid og borgerkrig, og etter at de hadde involvert seg i utenlandske kriger. Det førte til at landet ble annektert av Roma. Hellenistisk kultur fortsatte likevel å blomstre i Egypt selv en tid etter den muslimske erobringen og påfølgende ensretningen.
Hellenisering
Begrepet «hellenisering» i betydningen spredning av gresk kultur har lenge vært kontroversielt. Uten tvil ble gresk kultur, språk og innflytelse spredt i de hellenistiske rikene, men i hvilken grad og om dette var en bevisst politikk eller kun kulturell diffusjon og spredning har lenge vært omfattende diskutert.
Aleksander den store
Det synes sannsynlig at Aleksander selv førte en bevisst politikk av hellenisering, men hvilke motiver som la bak er uklart. Mens det kan ha vært en bevisst forsøk på å spre gresk kultur, er det kanskje mest sannsynlig at det var en rekke pragmatiske grep som hadde den hensikt å styre og kontrollere sin enorme rike. Disse grepene kan bli tolket som et resultat av Aleksanders sannsynlige megalomania i løpet av hans siste år.
Den første grunnsetning i Aleksanders politikk var grunnleggelsen (eller ny-grunnleggelsen) av byer spredt over hans store rike. Dette hadde tidligere blitt tolket som Aleksanders ønske om å spre gresk kultur over hele riket, men antagelig var hensikten å opprette administrative hovedkvarter i regionene, og som bosteder for grekere, mange av dem veteraner fra Aleksanders krigstokt. Uten tvil medførte dette spredning av gresk kultur og innflytelse over hele riket, men hovedmålet var antagelig å kontrollere de nye undersåtter framfor å spre gresk kultur i seg selv. Lucius Flavius Arrianus (Arrianos), en romersk politiker og forfatter av gresk bakgrunn, sa tydelig at en by grunnlagt i Baktria var «ment å sivilisere de innfødte», men denne kommentaren kan bli tolket begge veger, også som sivilisere i betydning kontroll.
For det andre forsøkte Aleksander å skape en forent herskerklasse av persere og grekere, knyttet sammen av ekteskap. Han benyttet både grekere og persere i maktposisjoner, skjønt han var avhengig av grekere i mer ustabile posisjoner, og erstattet også mange i persiske satraper i en utrensing etter at han kom tilbake fra India. Han forsøkte også å blande to kulturer, adopterte elementer fra det persiske hoffet (som en versjon av de kongelige kapper og en del hoffseremonier og betjeninger), og forsøkte også å insistere for sine greske undersåtter praksisen av proskynesis, direkte oversatt betyr «kysser mot» og henviser til den tradisjonelle persiske handlinger som viser underdanighet overfor en person med høyere sosial status. Dette var antagelig et forsøk å likestille de to folkeslagene i deres holdninger mot ham selv som «Den Store Kongen», men det ble bittert avvist av grekerne da dette var skikker kun reservert for gudene. Denne politikken kan bli tolket som et forsøk på å spre gresk kultur, eller for å skape en hybrid kultur. Det er antagelig bedre å se på det som et forsøk på å kontrollere et uhåndterlig og stort imperium. Aleksander trengte lojaliteten til den persiske adelen like mye som fra sine greske offiserer. En hybrid hoffkultur kan ha vært forsøkt for ikke å ekskludere persere. Aleksanders eget ekteskap og barn med den baktriske prinsessen Roxana kan bli tolket som et forsøk på å skape et kongelig dynasti som var akseptabelt for både asiater og grekere.
Aleksander forsøkte også å forene hæren og plasserte persiske soldater, en del trenet i gresk måte å krige, og en del i deres egne stiler, i de greske hærrekkene. Dette kan også bli sett på som pragmatisk løsning på kronisk mannskapsmangel. Aleksanders økende megalomania kan bli observert i hans plan for å fullføre homogeniseringen av europeisk og asiatisk befolkninger med å plassere større befolkningsmasser på nye steder. Mens denne gjennomgående upraktiske planen kan bli tolket som et forsøk på å skape en hybridkultur tyder den rene ærgjerrigheten i dette at det også var andre prosesser tilstede.
Aleksanders politikk førte uten tvil til spredning av gresk kultur, men om dette var hovedhensikten synes tvilsomt. De representerte antagelig pragmatiske forsøk på å kontrollere omfattende nye områder, delvis ved å presentere seg selv som arvingen til både gresk som asiatisk arv framfor å framstå som en fremmed.
Hellenisering under etterfølgerne
Etter Aleksanders død i 323 f.Kr. ble imperiet delt satrapier under hans generaler. De fleste av Aleksanders kulturelle endringer ble avvist av diadokene, inkludert flerkulturelle ekteskap som de hadde inngått. Imidlertid førte tilførselen av greske kolonister til at gresk kultur fortsatt ble spredd i Asia. Grunnleggelsen av nye byer fortsatte å være en betydelig del av etterfølgernes kamp for å kontrollere delene av rikene, og disse fortsatte å være sentre for kulturell blanding. Spredningen av gresk kultur under etterfølgerne synes å skjedd med spredningen av grekerne selv framfor en aktiv og bevisst politikk.
Til tross for at de var innledende motstrebende synes det som de senere bevisst nøytraliserte seg selv i henhold til deres ulike regioner, antagelig for å opprettholde kontrollen over den lokale befolkningen. Ptolemierne, så tidlig som med Ptolemaios I Sotor, den første hellenistiske kongen i Egypt, portrettert som farao (se bilde). Tilsvarende i det indo-greske kongedømmet konverterte kongene til buddhismen. Grekerne i de ulike regionene ble derfor gradvis «lokalisert», tilpasset seg lokale skikker og på denne måten oppsto en hybrid-hellenisme på naturlig vis, i det minste blant de øverste sjikt i samfunnet.
Aleksanders erobringer og etterfølgernes kongedømmer førte til utstrakt gresk kolonisering og kulturell diffusjon, men ikke som et resultat av en bevisst politikk. Hellenisering ble fulgt av en motsatt spredning av asiatisk kultur til Europa i det som framsto som en hybridkultur. Graden av innflytelsen til gresk kultur i de hellenistiske regionene er i ettertiden blitt overvurdert på grunn av dens senere store innflytelse på senere generasjoner i et relativt lite antall omfattende hellenistiske byer, og da i særdeleshet Alexandria.
Hellenistisk kultur
Med nedgangen til de greske polis, og etableringen av kongedømmer var miljøet og den sosiale friheten til å utmerke seg blitt redusert. En parallell kan bli trukket mellom de italienske bystatene under renessansen og deres påfølgende nedgang under aristokratiske herskere. Likevel, i den del felter blomstret hellenistisk kultur, særlig i bevarelsen av fortiden. Statene og rikene i den hellenistiske perioden var dypt fiksert på fortiden og den antatte tapte storhetstid.
Athen opprettholdt sin posisjon som det mest prestisjefylte stedet for høyere utdannelse, særlig innenfor feltene filosofi og retorikk og hadde store bibliotek. Alexandria var uten tvil det nest største stedet for gresk lærdom. Biblioteket i Alexandria hadde etter sigende opp til 700 000 bokverker. Byen Pergamon ble også et betydelig sted for bokproduksjon, og eide rundt 200 000 bokverker, kun forbigått av Alexandria. Øya Rhodos skrøt av en berømt skole for politikk og diplomati. Romerne Cicero ble utdannet i Athen og Marcus Antonius på Rhodos. Antiokia ved Orontes ble grunnlagt som en hovedstad og et senter for gresk lærdom, og opprettholdt sin status inn i kristendommens tid. Seleukia erstattet Babylon metropolis for nedre Tigris.
Spredningen av gresk kultur gjennom hele Det nære østen og Asia hadde mye av sin årsak til urbaniseringen og utviklingen av byene. Bosetninger som Ai-Khanoum, antagelig det historiske stedet Alexandria ved Oxus, senere omdøpt til Eucratidia, ble grunnlagt på 300-tallet f.Kr. i kjølvannet av erobringene til Aleksander den store og var en av det fremste byene i det gresk-baktriske kongedømmet. Byen er lokalisert i området Kunduz i nordøstlige Afghanistan. Ved at de lå ved handelsrutene skjedde det en blomstrende kulturell blanding og spredning. Identifikasjonen av greske guder med tilsvarende lokale guder betydde også at det ble vanlig med bygninger som et gymnasium, greske institusjoner for lærdom og utøvelse av gymnastikk og idretter. Mange av byene opprettholdt deres uavhengighet mens de var styrt i navnet av lokale konger eller strap, og hadde ofte institusjoner av greske typer. Gresk dedikasjoner, statuer, arkitektur og inskripsjoner har blitt funnet avdekket over alt, men den lokale kulturen ble ikke erstattet, men ofte blandet i en ny hybridkultur.
Gresk språk og litteratur ble spredt over det tidligere Persia. Utviklingen av aleksandriansk romantikk, hovedsakelig i Egypt, hadde store lån til gresk teater, men også til andre fortellerstiler. Biblioteket i Alexandria, satt opp av Ptolemaios I av Egypt, ble et senter for lærdom og ble etterlignet av andre monarker. Et eksempel som viser spredningen av gresk teater er Plutarks fortelling om Marcus Licinius Crassus’ død hvor hans hode var blitt tatt med til hoffet i Partia og vist fram, nærmest som rekvisitt, i framføringen av Bacchae (Bakkantene), et klassisk gresk drama av Evripides. Det har også blitt funnet gresk teater i Ai-Khanoum i utkanten av Baktria, og det hadde 35 rader, større en teateret i Babylon.
I Alexandria ble utvandrete jøder, eller jøder i diaspora, hellenisert og under påvirkningen av gresk filosofi ble hellenistisk jødedom utviklet, hovedsakelig av den jødiske filosofen Filon fra Alexandria. Hellenistisk jødedom søkte å etablere en hebraisk-jødisk religiøs tradisjon innenfor hellenistiske kultur og språk. Det fremste litterære produktet som kom ut av jødedommen og den hellenistiske kultur var Septuaginta, en gresk oversettelse av Den hebraiske Bibelen en gang mellom 200-tallet og 100-tallet f.Kr.
Indiske referanser
Flere referanser i indisk litteratur priser kunnskapen til yavanaene, som grekerne ble kalt. Mahabharata, et indisk epos som med sine 100 000 dobbeltvers er et av verdenslitteraturens største verker, komplimenterte grekerne som «de altvitende yavanaene» (sarvajnaa yavanaa), det vil si: «Yavanaene, o konge, er alle altvitende; suraene særlig så. Mlecchaene giftet til opprettelsen av deres egen forestilling.»
Matematikeren Varahamihira sa at «Grekerne, om enn urene, må bli æret ettersom de er trenet i vitenskaper og derigjennom overgår andre...» En annen indisk tekst, Gargi-Samhita, har også gitt tilsvarende rosende ord til yavanaene med å si: «Yavanaene er barbarere, dog har vitenskap og astronomi sin opprinnelse hos dem og for dette må de bli æret som guder.»
Den post-hellenistiske tid
På 100-tallet f.Kr. erobret Romerriket Hellas stykke for stykke, område for område inntil romerne, med erobringen av Egypt i 30 f.Kr. kontrollerte hele Middelhavet. Imidlertid som Quintus Horatius Flaccus nennsomt uttrykte det: «Graecia capta ferum victorim cepit et artis intulit agresti Latio» – «Erobrede Hellas har blitt erobret de dyriske seierherrene og ført hennes kunstarter til bondske Latium». Romersk kunst og litteratur ble formet og utviklet ved hellenistiske modeller og forbilder. Gresk språk ble benyttet i utstrakt bruk blant folk flest, og den romerske eliten både snakket og skrev gresk like flytende som latin. Det ble vanlig for høytstående romerske familier å skaffe seg greske lærere. Den første romerske forfatteren vi kjenner var en greker, Livius Andronicus (død ca. 203 f.Kr.), en frigitt krigsfange fra Tarent som oversatte Odysseen til latin.
Litteratur
Hellenistic civilization
Special Olympics Norge
Special Olympics Norge var etablert som en del av den internasjonale Special Olympics-bevegelsen for å fremme utbredelsen av idrett for mennesker med utviklingshemning.
Special Olympics Norge var registrert som en frivillig organisasjon med Paal Aamaas som styreleder og Geir Smeby som direktør. Geir Smeby sluttet i stillingen 1. oktober 2014. Stål Rune Jensen tok over stillingen, og fungerte frem til organisasjonen ble slått konkurs 14 dager senere.
Leinesfjord kapell
Leinesfjord kapell er en langkirke fra 1912 i Steigen kommune og sogn i Salten prosti, Nordland fylke.
Byggverket er i tre og har 150 plasser.
Tyskleksa
«Tyskleksa» er en norsk sang som ble skrevet av Øystein Sunde, og utgitt september 1981 på Sundes musikkalbum Barkebille boogie.
Teksten handler om en mann som bruker den tyske preposisjonsregla – «an, auf, hinter, in, neben, über, unter, vor, zwischen» – i tide og utide overfor tyske personer. Dette resulterer i misforståelser på godt og vondt.
Tekst og noter til «Tyskleksa» ble publisert i noteboka Kjekkere å ha–2 i 1992.
Annet
Spesielt mellomverset har sine likhetstrekk med Shel Silversteins «I Got Stoned and I Missed It» (som Sunde lagde en coverversjon av med tittelen «Jeg ble full og gikk glipp av hele greia» til albumet Hurtbuller i hvit saus).
Hunt County
Hunt County er et fylke i den amerikanske delstaten Texas. Det ligger i de østlige delene av staten. Det grenser mot Fannin County i nord, Delta County i nordøst, Hopkins County i øst, Rains County i sørøst, Van Zandt County og Kaufman County i sør, Rockwall County i sørvest og mot Collin County i vest.
Hunt Countys totale areal er 2 284 km² hvorav 106 km² er vann. I 2000 hadde fylket 76 596 innbyggere og administrasjonssenteret ligger i byen Greenville. Fylket har fått sitt navn etter Memucan Hunt.
Landshövdingehus
Landshövdingehus er en type boligblokk i tre etasjer, som har fått navnet sitt av at den tidligere landshövdingen i Göteborg Albert Ehrensvärd sanksjonerte de første tegningene.
Typen er karakterisert av at førsteetasjen er i stein, mens andre og tredje etasjene er i tre. Fremst er det en type hus som finnes i områder i Göteborg, der også de første landshövdingenhusen ble byggt, men typen finnes også på andre sted i Sverige.
Peristediidae
Peristediidae er en gruppe ulkefisker.
Asfyksi
Asfyksi (fra gresk: a-, «uten» og σφυγμός (sphygmos), «puls, hjerteslag») er en fysisk tilstand hvor kroppen ikke får tilstrekkelig oksygen ved at man ikke kan puste normalt. Tilstanden hvor kroppens indre organer mangler oksygen kalles hypoxi. Ett eksempel av asfyksi er kvelning. Oksygenmangel kan også oppstå uten at man merker det. Normalt øker trangen til å puste ved økt mengde kulldioksid (CO2) i blodet, men ikke alltid. Luften kan inneholde for lite kulldioksid til å gi denne effekten, man kan da få mangel på oksygen uten varsel.
Andre forhold som kan lede til asfyksi.:
Jacob Holm-Lupo
Jacob Holm-Lupo (født 15. juli 1971) er en norsk gitarist, komponist, musikkprodusent og forfatter. Han er kjent som gitarist og låtskriver i musikkgruppene White Willow og The Opium Cartel. Sammen med Lars Fredrik Frøislie har han etablert Termo Records.
Han har utgitt bok om bandet Blue Öyster Cult.
Glückel von Hameln
Glückel von Hameln (født 1646 i Hamburg, død 19. september 1724 i Metz) var en fremgangsrik tysk-jødisk juveler og forretningskvinne. Hun er den første kvinne i Tyskland som skrev en selvbiografi.
Kumarikkandam
Kumarikkandam (Tamilsk:குமரிக்கண்டம், Kumarikkaṇṭam; 30 000 f. kr – 16 000 f. kr) er navnet på et påstått sunkent land, som refereres til i eldre tamilsk og sanskrit Matsya Purana. Landet skal ha vært plassert i Indiahavet, sør for dagens distrik Kanyakumari på sørspissen av India.
Anders Hovdenes
Anders Hovdenes (født 11. september 1987) er en profesjonell norsk terrengsyklist og Norgesmester i rundbane 2006 og 2009.
18 år gammel vant Hovdenes sitt første senior Norgesmesterskap i rundbane. Som 20-åring satte han løyperekord i Birkebeinerrittet. Han ble også den yngste rytter som har vunnet eliteklassen.
2011-sesongen tok han et hvileår.
Hovdenes sykler for semi-profflaget Team United Bakeries.
Charles Pratt
Pratt var en pioner i den amerikanske petroleumsindustrien og etablerte sitt raffineri for parafin, Astral Oil Works, i Brooklyn i New York. Hans slagord var «De hellige lampene i Tibet er fylt med Astral Oil». Han rekrutterte Henry H. Rogers til sin forretning, opprettet oljeselskapet Charles Pratt and Company i 1867. Sju år senere ble Pratt og Rogers enige å slå seg sammen med John D. Rockefellers selskap Standard Oil. Han hadde stor tro på utdannelse og opprettet Pratt Institute i Brooklyn, i dag et velkjent lærested for kunst.
Fylkesvei 554 (andre betydninger)
I Norge finnes fylkesvei 554 i de følgende fylkene:
Luca Pitti
Luca Pitti (født 1398, død 1472) var en rik florentinsk bankier. Han ble Gonfaloniere di Giustizia (den ledende magistraten) mens Cosimo de' Medici styrte Den florentinske republikken.
I 1458 begikk han et statskupp som sikret at Cosimo de' Medici ble sittende med makten. Cosimo de' Medici var imidlertid en aldrende mann og Pitti ledet i praksis styret frem til Cosimo de' Medicis død. Niccolò Machiavelli omtaler Pitti i sin historie om Firenze, men det er mulig at hans omtale kan være negativt farget av at en av hans slektninger var Pittis største rival og ble forvist fra Firenze.
Da Cosimo de' Medici døde vendte lykken seg for Luca Pitti.
Inishowen
Inishowen (irsk: Inis Eoghain, «Eoghans øy») er en stor halvøy helt nord på øya øya Irland. Halvøya ligger mellom Lough Swilly og Lough Foyle i grevskapet Donegal i Irland. Den har sitt navn etter Eogain, etter sigende død 465, sønn av den legendariske overkonge Niall Noigíallach (se også Cenél nEógain). Historisk sett betegner også Inishowen en region som i tillegg til halvøya omfatter Derryområdet vest for Lough Foyle.
Grianán av Aileach, et ringborg som fungerte som det kongelige setet for overriket Ailech, står ved inngangen til halvøya.
Demografi
Ved den siste folketellingen i Irland i 2016 hadde Inishowen en befolkning på 40 544. Buncrana er den største byen i Inishowen, med en befolkning på 6 785 i 2016 i byområdet.
Geografi
Etter siste istid var halvøya en øy, men ble siden forbundet med det irske fastlandet. Halvøya er om lag 884,33 km², og regnes som den største i Irland. Inishowen-halvøya omfatter Irlands nordligste punkt, Malin Head. Den er også den største halvøya på den irske øya. Det høyeste punktet er [Sliabh Sneacht] («Snøfjellet»), som er 619 meter over havet.
Hjelledalstinden
Hjelledalstinden er et fjell sørvest i Jotunheimen, i Årdal kommune i Sogn og Fjordane. Det har en høyde på 1 989 meter over havet.
1,4 kilometer vest for hovedtoppen ligger en navnløs topp med en høyde på 1 884 moh. og primærfaktor 90 meter.
Inishowen
Geografi
Det meste av Inishowens befolkning bor i de perifere kystområdene, mens det indre består av lave åser, for det meste dekket av myrland. Andre store åser ligger på Malin Head-halvøya, samt Urris-åsene i vest Inishowen. På grunn av sin geografi har Inishowen vanligvis relativt mer moderate værforhold, med temperaturer litt lavere enn i andre deler av Irland om sommeren og litt varmere om vinteren, særskilt i lengre perioder med kaldt vær.
] Inishowen har flere havner, hvorav noen brukes til kommersielle fiskeformål, blant annet Greencastle, Bunagee og Leenan. En sesongbasert fergetjeneste krysser Foyle og forbinder Greencastle med Magilligan i grevskapet Londonderry, mens en annen krysser Swilly og forbinder Buncrana med Rathmullan. Landsbyen Fahan har en privat bygd marina.
Det er flere små ytre øyer utenfor kysten av Inishowen, spesielt øyene Inishtrahull og Glashedy, begge ubebodde, selv om førstnevnte var bebodd til begynnelsen av 1900-tallet. Inch, som ligger i Lough Swilly, er teknisk sett ikke lenger en øy, ettersom den har en motorvei som forbinder den med fastlandet ved Tooban, sør for Fahan.
Lough Swilly er en fjordlignende dyp vik, og var av strategisk betydning i mange år for det britiske imperiet som dypvannshavn. Det er også kjent som utgangspunktet for Jarlenes flukt, en viktig hendelse i Irlands historie da irske høvdinger i september 1607 forlot Irland for alltid. Lough Foyle er viktig som inngangen til elven Foyle, og byen Derry, men er mye grunnere enn Lough Swilly, og krever bruk av en guidebåt for å lede skip til og fra havnen i Londonderry.
Et stort landområde, hvorav det meste nå utgjør en del av Grianán Farm, en av de største gårdene i Irland, ble gjenvunnet fra et grunt område av Lough Swilly, som strekker seg fra landsbyen Burnfoot til Bridgend og Burt. Omrisset av dette landet er tydelig synlig på grunn av dets flathet, og viser en markant kontrast til det mer fjellrike området rundt.
Bosetninger
De fleste landsbyene ligger langs kysten. Noen av de største landsbyene på halvøya er:
Fylkesvei 556 (andre betydninger)
I Norge finnes fylkesvei 556 i de følgende fylkene:
Filosofisk fotball
Filosofisk fotball (på engelsk Philosopher's Football eller Phutball) er et strategibrettspill for to spillere som er beskrevet i Elwyn Berlekamp, John Horton Conway og Richard K. Guys kompendium ''Winning Ways for your Mathematical Plays. ''Det spilles med én hvit brikke og et ubegrenset antall svarte brikker på et rektangulært rutenett med femten vertikale linjer og nitten horisontale linjer. En måte å spille på er å bruke go-stener på et go-brett.
Den hvite brikken er ballen og plasseres i begynnelsen av spillet på midten av brettet. Målet er å flytte ballen til motstanderens mållinje, som er den andre siden av brettet sett fra der man selv sitter.
Et trekk består i enten å plassere en svart brikke (en spiller) på et hvilket som helst tomt punkt på brettet, eller å hoppe med ballen. Ballen kan bare hoppe over punkter som inneholder svarte brikker. Et hopp må være i en rett linje, horisontalt, vertikalt eller diagonalt. Etter at en spiller hopper med ballen, fjerner han alle de svarte brikkene som ble hoppet over. Deretter kan han enten avslutte trekket, eller, hvis han ønsker det og det er mulig, fortsette å hoppe med ballen. Hvis spilleren avslutter trekket med å plassere ballen på motstanderens mållinje, vinner han spillet.
Ballen kan ikke gå over sidelinjen til høyre eller til venstre, men den kan gå over motstanderens mållinje. I det tilfellet regnes det som et mål. I tillegg er det tillatt å la ballen lande på sin egen mållinje uten at det regnes som et selvmål, forutsatt at man fortsetter trekket og flytter ballen vekk fra mållinjen før trekket avsluttes.
Vitenskapsåret 1688
Vitenskapsåret 1688 er en oversikt over hendelser, prisvinnere, fødte og avdøde personer med tilknytning til vitenskap i 1688.
Merete Nesset
Merete Nesset (født 1963) er en norsk skribent og menneskerettighetsaktivist som er kjent gjennom sitt arbeide mot bruk av tvang innen psykiatrien.
Nesset oppvokst i Oppegård, men bosatte seg senere i Fredrikstad.
Nesset har engasjert seg spesielt i kampen for å få innført juridisk bindende reservasjonsrett mot psykiatrisk tvangsbehandling. Hun har hatt flere forelesninger om tvang innen psykiatrien og om dialogiske praksiser. I midten av 1990-årene ble Nesset selv utsatt for tvang innen psykiatrien.
Hun har arbeidet for pasient- og brukerorganisasjonen WSO - We Shall Overcome og har vært språkredaktør på frivillig basis for nettstedet Mad in Norway. Hun driver også nettstedet «Meretes Metode» og prosjektet Psykosehvisking, som er en måte å møte personer med psykose på, og som skal bli en undervisningsfilm. Hun har bakgrunn fra film- og fjernsynsproduksjon fra NRK og har siden tatt videreutdanning innen helse og pedagogikk ved ulike høyskoler.
I 1999 var hun medforfatter på Motvektboka FETT NOK!
I 2019 ble hun tildelt Prisen til fremme av ytringsfriheten i psykisk helsevern. Hun fikk prisen for sin innsats som aktivist og rettighetsforkjemper for tvangsutsatte.
Den indiske fortjenstorden
Den indiske fortjenstorden (engelsk: Indian Order of Merit) er en britisk-indisk orden innstiftet i 1837 av det britiske Ostindiakompaniet til belønning av offiserer og soldater i kompaniets tjeneste for heltemodig innsats i kamp. Etter at den britisk krone overtok India som koloni i 1858 ble ordenen videreført og den ble utdelt til India og Pakistan ble selvstendige i 1947. Den er den eldste utmerkelse for mot i det britiske imperium. Opprinnelig var navnet Fortjenstordenen (Order of Merit), men dette ble i 1903 endret til Den indiske fortjenstorden. Den britiske monarken hadde året før innstiftet en egen britisk fortjenstorden. Mens Den indiske fortjenstorden ble tildelt for innsats på slagmarken, ble Britisk Indias orden tildelt for annen fortjenstfull innsats.
Inndeling
Fra innstiftelsen og fram til 1912 hadde Den indiske fortjenstorden tre klasser, kalt 1., 2. og 3. klasse. Etter at Victoriakorset ble åpnet for tildeling til indiske soldater, ble klasseinndelingen i Den indiske fortjenstorden omgjort og 1. klasse ble avskaffet. I 1945 ble inndelingen igjen omgjort, og ordenen hadde de siste årene den ble utdelt bare én klasse.
I 1902 ble det innført en egen sivil avdeling. Fra 1939 hadde denne kun én klasse.
Insignier
Ordenstegnet for Den indiske fortjenstorden består av en åttetagget fasettert stjerne med en blåemaljert midtmedaljong med korslagte sverd omgitt av en omskrift. Inntil 1939 lød innskriften «REWARD OF VALOUR». Dette ble i 1939 endret til «REWARD OF GALLANTRY». En laurbærkrans omslynger midtmedaljongen. I 1945 fikk denne en krone på toppen. For 1. klasse er stjernen i gull (forgylt), mens 2. klasse har stjerne i sølv med gullkrans rundt midtmedaljongen. For 3. klasse er både stjerne og krans i sølv.
I den sivile avdelingen hadde midtmedaljongen kongemonogrammet i stedet for korslagte sverd og omskriften lød «FOR BRAVERY».
Ordensbåndet er for den militære avdeling mørk blått med røde kantstriper, for den sivile avdeling er ordensbåndet rødt med blå kantstriper.
Tildeling
Den indiske fortjenstorden ble utelukkende tildelt indere som utmerket seg i strid. Utmerkelsen ble ikke gitt til britiske offiserer i Den britisk-indiske hær.
Dersom samme person utmerket seg flere ganger og slik gjorde seg fortjent til utmerkelsen på nytt, ble vedkommende forfremmet til en høyere klasse. Ordenens 1. klasse ble i årene 1837 til 1912 tildelt 42 soldater, 2. klasse 130 og 3. klasse 2,740. Fra 1912 til 1944 ble 28 personer hedret med ordenens øverste klasse, mens 1,547 soldater ble tildelt andre og laveste klasse.
Fra 1902 kunne ordenen også tildeles sivile for modig innsats til støtte for offentlig sikkerhet og britisk-indiske myndigheter. Bare ordenens laveste klasse ble benyttet i den sivile avdelingen. Det ble foretatt til sammen 49 tildelinger til sivile.
Den siste tildelingen fant sted i september 1947.
Med tildeling fulgte økt lønn og en livstidspensjon, som enker arvet.
Sudoku
Sudoku, også kalt su doku, er et tallspill som går ut på å plassere sifre i rutemønstre. Det klassiske og opprinnelige rutemønsteret består av 9×9 ruter som igjen er delt inn i ni mindre bokser på 3×3 ruter. Oppgaven går ut på å plassere sifrene 1 til 9 slik at alle de loddrette og vannrette radene inneholder sifrene 1 til 9 en gang (slik at også hver 3×3-boks inneholder alle sifrene én gang).
Selv om tall er den vanligste måten å spille sudoku på, kan det også spilles med bokstaver eller bilder. Det finnes også et lignende spill som heter wordoku.
Vanskelighetsgraden avhenger ikke først og fremst av hvor mange tall som allerede er fylt inn, men hvordan tallene er plassert. Hvis en boks f.eks. inneholder seks tall er det bare tre tall som må fylles inn, og ved å sjekke vannrett og loddrett kan man se om det er ruter som må utelukkes fordi den raden allerede inneholder tallet. Men det som mest påvirker vanskelighetsgraden er om en rad med kvadrater inneholder samme tall to ganger. Plasseringen av dette tallet i det tredje kvadratet i raden er da begrenset til maksimalt tre mulige felter, og er noen av disse fylt ut allerede vil det være enda enklere.
Navnet kommer av de japanske ordene for tall (sū) og én eller alene (doku), og er en forkortelse for frasen «数字は独身に限る» (Sūji wa dokushin ni kagiru), et ordspill som henspiller på at tallene må stå alene.
Sudoku genereres i ulike nivåer av datamaskiner og trenger derfor vanligvis ikke en menneskelig forfatter. Et flertall av sudoku er derfor automatisk produsert ved hjelp av algoritmer. Flere norske aviser begynte med sudoku i 2005: Dagens Næringsliv var først ute med å presentere sudoku, med en lengre omtale av fenomenet og en oppgave (med løsning i samme avis) lørdag 28. mai. Avisen startet med daglige sudoku 18. juni. Disse er laget av Mark Huckvale og sies å ha kun én mulig løsning, i tillegg skal de kunne løses logisk uten bruk av prøving og feiling. Huckvales oppgaver skal ifølge opphavsmannen kunne løses på under en halvtime.
Adresseavisen presenterte et sudoku tirsdag 31. mai (med løsning dagen etter), og begynte med daglige sudoku lørdag 4. juni. Aftenposten (morgen) begynte med lyn-sudoku mandag 6. juni. I Aftenpostens lyn-sudoku skal man plassere sifrene 1 til 6 i ni bokser med 2×3 ruter. Neste avis som kastet seg på sudoku-bølgen var Stavanger Aftenblad, som begynte med oppgaver torsdag 9. juni. Vårt Land presenterte sudoku 11. juni og VG begynte 15. juni, og har hatt tre daglige brett siden 22. august. De fleste avisene presenterer løsningen på oppgaven i neste utgave av avisen, men Adresseavisen har løsning i samme avis.
Andre aviser med sudoku-oppgaver er BA, Bergens Tidende, Fædrelandsvennen, Brønnøysunds Avis (lyn-sudoku), Bladet Tromsø, Troms Folkeblad, Gudbrandsdølen Dagningen, Drammens Tidende og Ukeavisen Ledelse.
Per desember 2005 er det trolig vanskeligere å finne dagsaviser uten sudoku enn med. Det finnes også en stor mengde bøker om sudoku på det norske markedet, både på engelsk og på norsk.
Litteraturåret 1938
Litteraturåret 1938 er en oversikt over utgivelser, hendelser, prisvinnere og avdøde personer med tilknytning til litteratur i 1938.
.sy
.sy er Syrias nasjonale toppnivådomene (ccTLD) for internett.
Registrering
Registrering gjøres direkte på andre nivå, eller på tredje nivå under kategoriserte subdomener på andre nivå. Tilgjengelige andrenivå domener er:
Eksterne lenker
Toppdomän
J.K. Simmons
Jonathan Kimble «J.K.» Simmons (født 9. januar 1955 i Grosse Pointe i Michigan) er en amerikansk skuespiller som hadde sitt gjennombrudd med HBO-serien Oz.
Simmons gikk på University of Montana.
Simmons er gift med Michelle Schumacher som også spilte i Oz i 9 episoder som Norma Clark.
Tyrkias Grand Prix 2010
Tyrkias Grand Prix 2010 (offisielt navn: 2010 Formula 1 Turkish Grand Prix) var et Formel 1-løp som ble arrangert 30. mai 2010 på Istanbul Park i Istanbul, Tyrkia. Dette var den syvende runden i Formel 1-sesongen 2010.
Løpet er mest kjent for kollisjonen mellom de to Red Bull-førerne Sebastian Vettel og Mark Webber, som førte til at Vettel måtte bryte og at Webber mistet ledelsen i løpet. Løpet ble vunnet av McLarens Lewis Hamilton, med teamkameraten Jenson Button på andreplass og Mark Webber på tredje. Renaults Vitalij Petrov satte løpets raskeste runde etter å ha byttet til nye dekk etter en kollisjon med Fernando Alonso.
Dette var Ferraris Grand prix-løp nummer 800.
Bjørn Larsen (1922−2007)
Bjørn Larsen (født 3. april 1922, død 3. november 2007 i Oslo) var en norsk sosialøkonom og embetsmann, utdannet cand.oecon. fra Universitetet i Oslo i 1947.
Larsen startet etter endt eksamen som konsulent i Prisdirektoratet, hvor han arbeidet med prisreguleringen under pengesaneringen og gjenoppbyggingen etter krigen. I 1952 ble han byråsjef i Økonomiavdelingen i Finansdepartementet.
I Finansdepartementet avanserte Larsen i 1958 til stillingen som ekspedisjonssjef i Toll- og avgiftsavdelingen i 1958, og ble direktør i EFTA i 1961.
Da Planleggingsavdelingen ble opprettet i Finansdepartementet for å innføre langtidsplanlegging og -budsjettering i januar 1963, ble Larsen avdelingens første sjef. Han var ekspedisjonssjef her til 1971, da Jan Madsen en kort tid fungerte i stillingen før Per Schreiner inntok lederstillingen i PA.
Fra 1971 ble Larsen departementsråd (forsvarsråd) i Forsvarsdepartementet, hvor motivet for «utplasseringen» var å innføre langtidstankegangen i budsjett- og kostnadsstyringen i Forsvaret.
Larsen endte sin karriere som departementsråd i Forbruker- og administrasjonsdepartementet 1972-1992.
John Alexander Reina Newlands
John Alexander Reina Newlands (født 26. november 1837, død 29. juli 1898) var en analytisk kjemiker fra England. I 1863 utarbeidet han det første periodiske system som rangerer grunnstoffene etter den relative atommassen. I 1865 presenterte han ('law of octaves'), som baserte seg på at man kunne se lignende egenskaper hos hvert 8. grunnstoff. Han ble latterliggjort den gang, men fem år senere publiserte den russiske kjemikeren Dmitrij Mendelejev, uavhengig av Newlands' arbeid, en mer utviklet utgave av periodesystemet. Også den var basert på atommassen. Det var den som la grunnlaget for den utgaven vi benytter i dag (basert på atomnummer).
Newlands var født i London, og studerte der på Royal College of Chemistry. I 1860 tjente han som frivillig i Giuseppe Garibaldis kamp for et forent Italia (Newlands var av italiensk opprinnelse på morsiden). Han startet opp sin praksis som analytisk kjemiker i 1864. I 1868 ble han sjef for kjemikerne ved et sukkerraffineri, og introduserte en rekke forbedringer i prosessen der. Han forlot senere sukkerraffineriet for å starte opp som analytisk kjemiker igjen.
Akkurat som mange av hans samtidige, brukte Newlands først uttrykk som 'ekvivalent vekt' og 'atomvekt' uten mål og mening. I sitt første arbeide fra 1863, brukte han de verdier som hans forgjengere brukte og godkjente. Ufullstendighetene i tabellen han tegnet opp i 1864, gjorde at han kunne beskrive eksistensen av nye, den gang ukjente grunnstoffer, for eksempel germanium.
I 1894 ble han far til Christopher Maddocks Newlands.
Det er en blå plakett på huset hvor Newlands ble født og oppvokst. Huset befinner seg i West Square, Newington, sør i London, og plaketten er satt opp av Royal Society of Chemistry (den kongelige forening av kjemikere).
Alain Juppé
Alain Marie Juppé (født 15. august 1945 i Mont-de-Marsan) er en fransk konservativ, gaullistisk politiker som er borgermester i Bordeaux. Han var Frankrikes statsminister fra 1995 til 1997 og har også vært budsjettminister, utenriksminister og forsvarsminister i Frankrike.
Han representerte først Rassemblement pour la République, RFR, (Samlingen for republikken) som han ledet fra 1994 til 1997. I 2002 ble RFR en del av det nystiftede Union pour un mouvement populaire som Juppé ledet fra 2002 til 2004.
Han ble dømt til betinget fengsel for korrupsjon i 2004.
Bakgrunn
Alain Juppé er sønn av Marie (1910–2004) og Robert Juppé, begge tilhengere av den konservative gaullismen.
Hans skolegang ved gymnasiet Victor Duruy i Mont-de-Marsan (Landes) gikk utmerket, han tok slutteksamen derfra i en alder av 17 år. I Paris forberedte han sen ved Louis-le-Grand for studiene ved École normale supérieure (ENS), som han begynte på i 1964.
Juppé studerte derpå ved Sciences Po og ENA ,, med et avbrudd for militærtjenesten (1969–1970).
Politisk karriere
Han begynte sin politiske karrière som taleskriver for Jacques Chirac. Han var budsjettminister og talsmann for regjeringen Chiraq fra 20. mars 1986 til 10. mai 1988. Mellom 30. mars 1993 og 11. mai 1995 var han utenriksminister under Édouard Balladur og fra 18. mai 1995 til 2. juni 1997 statsminister under president Jacques Chiraq.
I 2006 ble han igjen valgt til borgermester i Bordeaux. Han var fransk økologi- og utviklingsminister én måned i 2007, men måtte gå etter at han tapte sitt sete i nasjonalforsamlingen. Statsminister François Fillon hadde før valget gitt offentlig beskjed om at ministre som tapte gjenvalg, ikke ville få fortsette i regjeringen. Han kom tilbake som forsvarsminister fra 14. november 2010 til 27. februar 2011, da han ble utnevnt til utenriksminister, en posisjon han hadde fram til president Sarkozy og UMPs valgnederlag i 2012.
Nordfold kirke
Nordfold kirke er en langkirke fra 1976 i Steigen kommune, Nordfold sogn i Salten prosti, Nordland fylke.
Byggverket er i tre og har 260 plasser. Arkitekt for kirken var Tor G. Dahlstrøm.
Kirken som tidligere lå på stedet, brant ned til grunnen på nyåret 1975.
Elia Viviani
Elia Viviani (født 7. februar 1989 i Verona) er en italiensk syklist som sykler for Cofidis.`
Light in My Darkness
Light in My Darkness er en bok av Helen Keller. Den har blitt beskrevet som hennes «spirituelle biografi», og hun argumenterer i boken for idéene til Emanuel Swedenborg (swedenborgianisme). Boken ble opprinnelig utgitt i 1927 under tittelen My Religion. Den opprinnelige utgivelsen bar preg av hastverksarbeid; boken har senere utkommet i reviderte utgaver der det er ryddet opp i kapittelstrukturen og språket har blitt modernisert.
I 1960, mot slutten av Kellers liv, utkom en revidert versjon av boken under tittelen Light in My Darkness. Den nye tittelen bygger på et poetisk utsagn fra Keller:
Boken kom i dansk oversettelse under tittelen Min religion på det danske forlaget Aschehoug i 1929 og i svensk oversettelse samme år under samme tittel.
Gressholmen-Rambergøya naturreservat
Gressholmen-Rambergøya naturreservat ble opprettet i 1992. I 2008 ble også den tilgrensende Heggholmen vernet. Naturreservatet gjelder både på land og vann og er et våtmarksreservat som skal bevare et gruntvannsområde med rikt plante- og dyreliv, i tillegg til verdifull flora og geologiske forekomster. Motorisert ferdsel er forbudt hele året. I tiden 1. april - 15. juli er det også forbudt med seilbrett, robåt og andre båter.
Som for de andre øyene i Indre Oslofjord, er det mange sjeldne planter på Gressholmen og Rambergøya. «Antallet rødlistearter er stort og området innehar store arealer med truede vegetasjonstyper som er sjeldne også i internasjonal sammenheng.» I tillegg er det observert over 160 fuglearter på disse øyene.
Leiranger kirke
Leiranger kirke er en langkirke fra 1911 i Steigen kommune, Nordland fylke. Den hører til Leiranger sogn i Salten prosti.
Byggverket er i tre og har 500 plasser. Arkitekt for kirken var Nils Ryjord.
Bygd i 1911 (etter brann) i romantisk stil. Da ny kirke skulle bygges i 1734 på den andre siden av fjorden, tok en springflo materialene over til Leines. Og folket tok dette som et tegn på hvor Gud ville at kirken skulle stå.
Anatolij Basjasjkin
Anatolij Vasiljevisj Basjasjkin russisk: Анатолий Васильевич Башашкин (født 23. februar 1923 i Reutovo, død 27. juli 2002 i Moskva) var en sovjetisk fotballspiller som deltok i de olympiske leker 1952 i Helsingfors og 1956 i Melbourne.
Basjasjkin ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0. Basjasjkin spilte fem kamper i turneringen.
Basjasjkin spilte 21 landskamper for Sovjetunionen i perioden 1952 til 1956.
Thorgerd Horgabrud og Irpa
Thorgerd Horgabrud (Thorgerdr Holgabrudr) og Irpa er guddommelige figurer i norrøn mytologi. De står sammen i Jómsvíkinga saga, Njáls saga, og Torleif Jarleskald. Irpas navn vises ikke utenfor disse fire dokumentene, men Thorgerd nevnes også i Den yngre Edda, Skaldskaparmål, Færøyingesaga, og Sagaen om Hord og holmverjene og er nevnt i Kjetil Høngs saga.